  Майя Бывальцева Михаил Мишустинэз Россиысь кивалтэтлэн тӧроез интые юнатӥзы. Со сярысь косэтэз (указ) Владимир Путин кинюртӥз, ивортэ Кремльлэн пресс-службаез. Косэт кинюртэм дырысен кужымаз пыре Кызьы ивортэ «Российская газета», 16-тӥ толшоре Кун Дума Михаил Мишустинлэн кандидатураезлы дурбасьтӥз. Солэн кылъёсызъя, кивалтэтлэн тӧроз интыын йӧскалык ӵектосъёсъя золгес ужаны но кунын ужбергатон ласянь югдурез умоятыны малпа.  Тодэ вайытом, Росси кивалтэтлэн азьвыл огинэтэз (состав) 15-тӥ толшоре отставкае потӥз. Владимир Путин кивалтэтлы тӧрое Вытъёсъя федерал ёзэслэсь кивалтӥсьсэ Михаил Мишустинэз ӵектӥз.  Тегъёс: Политика ВладимирПутин Россия КунДума кивалтэт  